ཕྱི་ལོ་༢༠༡༧ཟླ་༥ཚེས་༡༧ཉིན་མོ་དེ་ནི་ཀུན་གཟིགས་པཎ་ཆེན་དགེ་འདུན་ཆོས་ཀྱི་ཉི་མ་མཆོག་རྒྱ་ནག་གཞུང་གིས་བཙན་འཁྲིད་བྱས་ནས་ལོ་༢༢སོང་བར་བརྟེན་བཞུགས་སྒར་དུ་གཞུང་དམངས་གཉིས་ནས་རྗེས་དྲན་དང་རྒྱ་ནག་གཞུང་གི་དམ་བསྒྲགས་འོག་ནས་ཁོང་གང་མགྱོགས་གློད་བཀྲོལ་ཡོང་རྒྱུའི་འབོད་སྐུལ་གྱི་ལས་འགུལ་འདྲ་མིན་སྤེལ་བ་དང་ཕྱི་དྲིལ་ལས་ཁུངས་ནས་གར་སོང་ཆ་མེད་དུ་གྱུར་བའི་པཎ་ཆེན་རིན་པོ་ཆེ་མཆོག་དང་འབྲེལ་བའི་གནད་དོན་བཅུ་ཞེས་པའི་གློག་བརྙན་འཐུང་ངུ་ཞིག་འདོན་སྤེལ་གནང་བ་དང་དེ་བཞིན་དུ་བཞུགས་སྒར་དུ་གཞུང་འབྲེལ་མ་ཡིན་པའི་ཚོགས་པ་ཁག་ནས་པན་ཆེན་རིན་པོ་ཆེ་དགུང་ལོ་དྲུག་གི་སྐབས་སུ་བཙན་ཁྲིད་བྱས་པའི་སྐོར་གྱི་གཏམ་བརྗོད་འཐུང་ངུ་ཞིག་ཀྱང་ཁྲབ་སྟོན་ཞུས་ནས་དྲན་གསོའི་ལས་འགུལ་སྤེལ་ཡོད་པ་རེད།